Kevad liigub oma rada, vaher on õitsemise lõpetanud ja võilill muudab järjest rohkem põlde kollaseks. Sellegipoolest on olnud ilmad üsna heitlikud. Kuna nädalavahetustel on sattunud olema kehvad ilmad, siis pole paljusid peresid juba päris kaua saanud vaadata. Eks nad seal vaikselt kuppe ehitavad. Vähemalt kodu juures on üks selline.  Esimene katse on mul kupud ära murda ja pesa korralikult laiendada, kuid alati see ei  aita. Ka selle pere puhul ei paistnud aitavat. Kahe päevaga olid kupud tagasi ja ema neisse munenud. Nüüd tuleb ema perest eemaldada. Sellega tegelen siis, kui ilm on piisavalt soe.